Vasilij Kudinov
Vasilij Aleksandrovič Kudinov (ruski: Василий Александрович Кудинов; Iljinka, 17. veljače 1969. – Astrahan, 11. veljače 2017.) je bio sovjetski i ruski rukometaš i reprezentativac koji je igrao na poziciji lijevog vanjskog. 

Profesionalnu karijeru započeo je 1987. godine u klubu Dinamo Astrahan, gdje je igrao do 1993. godine. Tada prelazi u francuski US Ivry HB, gdje je proveo četiri godine i, uz jedno nacionalno prvenstvo i kup, došao do polufinala EHF-ovog Kupa pobjednika kupova 1997. godine. Na kraju te sezone seli u Njemačku, prvo u VfL Hameln, a onda 2000. godine u SC Magdeburg, s kojim će postati njemački prvak i osvojiti EHF Kup. Na kraju iste sezone prelazi u japanski klub Honda Suzuka, gdje igra do 2004. godine i osvaja tri naslova prvaka; godine 2004. se vraća u Astrahan. Nakon jedne sezone, Kudinov se 2005. povukao u mirovinu. 

Njegova reprezentativna karijera započela je 1990. godine u reprezentaciji Sovjetskog Saveza, a nastavila se 1992. godine kroz ZND, odnosno Ujedinjeni tim na Olimpijskim igrama, a završila je igranjem za Rusiju. Kudinov je bio dio legendarne ruske generacije koja je postala europski (1996.), dvostruki svjetski (1993., 1997.) i dvostruki olimpijski (1992. kao Ujedinjeni tim, 2000.) prvak, a 1994. godine je s 50 golova bio prvi najbolji strijelac u historiji EHF Eura. 

Preminuo je 11. veljače 2017. u Astrahanu, šest dana prije 48. rođendana.

Njegov sin, Sergej, također je profesionalni rukometaš i ruski reprezentativac.

Ruski rukometaši
Sovjetski rukometaši
Svjetski prvaci u rukometu
Europski prvaci u rukometu
Olimpijski pobjednici u rukometu
Rukometni treneri